חיידקים פרוביוטיים

כתבו: שני איזק – תיכון הרצוג
                    סיגל שלומי-שיר – תיכון גלילי
                                                         אלינה ביק – תיכון הרצוג

בשנים האחרונות אנו עדים לפיתוחם של מוצרי מזון שונים המכילים חיידקים פרוביוטיים. בפרסום של המוצרים הפרוביוטיים מדגישות חברות המזון את תרומתם של מוצרים אלו 
לפעילותו התקינה של הגוף ולחיזוקה של מערכת החיסון.
אחת מחברות אלו פרסמה את תוצאות המחקר הבא. מחקר זה  עוסק בתרומתו של חיידק פרוביוטי הנקרא לקטובצילוס קזאי (Lactobacillus casei ).
המחקר נערך בפריס על 287 ילדים בני 3-36 חודשים, שחולקו ל- 3 קבוצות.
כל קבוצה קבלה תוספת יומית של 125 מ''ל מוצר חלב שונה במשך שישה חודשים. 
הפירוט ניתן בטבלה הבאה:

קבוצה מס'	סוג התוספת	ממוצע ימי השלשולים	
א	חלב	7.8	
ב	יוגורט בסיסי	5.3	
ג	יוגורט + החיידק הפרוביוטי	4.3	

שאלות:
א. צייר גרף בתוכנת האקסל -באיזה גרף סוג תבחר עמוסות או רציף? נמק את תשובתך.
ב. מהי הבקרה בניסוי? נמק.
ג. אילו גורמים חייבים להישמר קבועים בניסוי?
ד. מהן המסקנות של הניסוי?
ה. האם גם אתה היית משתמש בתוצאות מחקר זה על-מנת לפרסם את המוצר המכיל
לקטובצילוס קזאי ? הסבר.

נשאלת השאלה - מיהם בכלל החיידקים הפרוביוטיים ?

פתח את האתר הבא וענה על השאלות:

http://telem.openu.ac.../courses_message.html2000a/c20237/probioti.htm

א.	מי הם החיידקים הפרוביוטיים ?
ב.	ציין 3 תחומים בהם יש חשיבות לחיידקים פרוביוטיים. 
ג.	נאמר במאמר: ''החיידקים הפרוביוטיים מעכבים התרבותם של חיידקים פתוגניים
(גורמי מחלות)''.
איזה מהמשפטים הבאים אינו מתאים על-מנת להסביר את השפעתם זו ?
1. חיידקים פרוביוטיים מפרישים חומצות המעכבות את התפתחות חיידקים פתוגניים.
2. חיידקים פרוביוטיים תוקפים את החיידקים הפתוגניים.
3. חיידקים פרוביוטיים נמצאים בתחרות עם החיידקים הפתוגניים על המזון.
4. חיידקים פרוביוטיים מסוימים יכולים להפריש חומרים דמויי אנטיביוטיקה.
ד.	ציין מספר גורמים היכולים להפחית את כמותם של חיידקים ידידותיים בגוף.
ה.	באתר המפרסם מוצרי חלב פרוביוטיים ניתן למצוא מידע על סוג נוסף של חיידקים
המכונים LGG: 
http://www.tnuva.co.il/lgg1/index.html
ו.	חפש אתר/אתרים נוספים בנושא חיידקים פרוביוטיים, וציין במה הוסיפו לידיעותיך בנושא.
ז. הכן מצגת בנושא חיידקים פרוביוטיים.